b"\n_START_ARTICLE_\nEscut d'Alfarb\n_START_SECTION_\nHist\xc3\xb2ria\n_START_PARAGRAPH_\nFou aprovat mitjan\xc3\xa7ant el Decret 3.517/1972, del 14 de desembre, i publicat en el BOE n\xc3\xbam. 311, del 28 de desembre de 1972._NEWLINE_El bou i els feixos d'espigues s\xc3\xb3n les armes dels Borja, ducs de Gandia, marquesos de Llombai, i senyors d'Alfarb des de 1494. A aquestes armes, se'ls ha afegit la torre, que fa al\xc2\xb7lusi\xc3\xb3 al castell d'Alfarb, del segle XII, del qual nom\xc3\xa9s resta una torre rectangular dalt de tot del poble.  La corona ducal recorda la Carta Pobla de repoblaci\xc3\xb3 de 1611, posterior a l'expulsi\xc3\xb3 dels moriscos, essent l'atorgant Domingo Carlos de Borja y Centelles, aleshores duc de Gandia, marqu\xc3\xa9s de Llombai, Comte d'Oliva i senyor d'Alfarb."